text: аққаба шығыс қазақстан облысы марқакөлдің шығысындағы қаба жотасын бойлай ағып жатқан өзен, қаба өзенінің сол саласы. ұзындығы 99 км, су жинау алабының ауданы 1570 км2. бастауын оңтүстік алтай жотасынан алады. қазақстан мен қытай шекарасын бойлай аққан өзен, әуелі қарақаба өзеніне, сонан кейін қытайдағы қаба өзеніне құяды. арнасының ені 0,5 км, жағасының биіктігі кейбір тұсында 10 м-ге дейін жетеді, жазықпен аққан жерлерінің биіктігі 2-2,5 м, жауын-шашын, жер асты суларымен толығады.